kardosdrur/scandi-wiki huggingface dataset:
Hedvig Lindahl

Rut Hedvig Lindahl (født 29. april 1983) er en svensk professionel fodboldspiller, målmand, der spiller for Wolfsburg. Hun har tidligere spillet for klubber i Sverige i Damallsvenskan, blandt andre Malmö FF, Linköpings FC, Kristianstads DFF og Kopparbergs/Göteborg FC. Siden hun fik sin internationale debut i 2002, har hun spillet over 130 landskampe for Sveriges kvindefodboldlandshold|. Den 3. august 2014 spillede hun sin landskamp nummer 100 for Sveriges A-landshold, det var i landskampen mod England. Den 17. september 2015 spillede Lindahl sin landskamp nummer 113 og slog derved Elisabeth Leidinges rekord og blev Sveriges kvindelige målmand med flest kampe. Hun har vogtet målet for Sverige under EM i fodbold for kvinder, VM i fodbold for kvinder og de olympiske lege. Lindahl vandt hæderen som årets kvindelige svenske målmand i 2004, 2005, 2009, 2014 og 2015. Hun vandt Diamantbollen 2015, efter at have været en af tre nominerede til Damallsvenskans Most Valuable Player i 2014. I 2016 var Lindahl en af fem nominerede til Women's PFA Players' Player of the Year og blev også udvalgt til WSL Team of the Year.

Referencer

Eksterne henvisninger 
 

Fodboldspillere fra Sverige
Kvindelige fodboldlandsholdsspillere fra Sverige
Medaljevindere fra Sverige ved sommer-OL 2016
Medaljevindere fra Sverige ved sommer-OL 2020
Olympiske sølvmedaljevindere fra Sverige
Olympiske medaljevindere i fodbold
Fodboldspillere ved sommer-OL 2004
Fodboldspillere ved sommer-OL 2008
Fodboldspillere ved sommer-OL 2012
Fodboldspillere ved sommer-OL 2016
Fodboldspillere ved sommer-OL 2020
Fraklip fra det fjerne

Fraklip fra det fjerne er det 12. og seneste studiealbum af den danske sanger og sangskriver C.V. Jørgensen, der udkom i 2002 på Columbia Records. Albummet er produceret af Kasper Winding.

I BT blev Fraklip fra det fjerne anmeldt til fire ud af seks stjerner. Anmelderen betegnede albummet som "mere stille, mere jazzet, mere mørkt og absolut dansefrit" og kaldte det for en videreudvikling af C.V. Jørgensens forrige album, Sjælland (1994). Uffe Christensen fra Jyllands-Posten betegnede albummets tekster som mere minimalistiske, modsat tidligere hvor teksterne var "ekstremt ordrige og holdningsmættede". Anmelderen mente ikke teksterne var i så høj grad samfundskritiske som førhen, men at C.V. Jørgensen skrev om "sig selv og sin egen identitet". Mest kritisk var Politikens anmelder Kim Skotte der kaldte albummet en "slags rockende plade i monotont luntetrav". Anmelderen kritiserede også teksterne og betegnede C.V. Jørgensen som værende "ikke længere i kommunikation", og mente at sangeren "har vendt ryggen til og passer sig selv og sit reservat".

Albummet blev nomineret til en Danish Music Award for Årets danske udgivelse i 2003.

Spor

Hitliste

Kilder 

Album fra 2002
C.V. Jørgensen-album
Lene Tønnesen

Lene Tønnesen (født 8. oktober 1977) er en norsk tidligere håndboldspiller som spillede for Sola Håndball.

Hun har spillet tre kampe og scoret et mål for det norske landshold.

Kilder

Eksterne henvisninger 
 
 Lene Tønnesens profil hos altomfotball.no 
 Lene Tønnesens profil  hos handball123.com 

Håndboldspillere fra Norge
Håndboldspillere fra Bækkelagets Sportsklub
Håndboldspillere fra Gjerpen Idrettsforening
Håndboldspillere fra Randers HK
Håndboldspillere fra Horsens HK
Teatret Zeppelin

Teatret Zeppelin er et børne- og familieteater støttet af Københavns Kommune. Det er beliggende på Vesterbro i København og åbnede som stationært teater i 1994 som en udløber af det turnerende Teaterbutikken & Søn. Teaterhuset rummer sal med plads til 170 publikummer, værksted, systue, café, tekniklager, to skuespillergarderober, kontorer m.m.

Det er bydelens eneste børne- og familieteater. Teatret profilerer sig som et moderne familieteater, hvis formål det er at udvikle en teaterform, som i tematik og scenisk udtryk tiltrækker familie- og skolepublikummet fra 7 år og opefter. Teatrets særegenhed er nydramatiseringer af store børnebogsklassikere og nyskrevne værker, der fortælles med afsæt i børns synsvinkler og verden, ofte med en tematisk skildring af barnets menneskelige udvikling.

Teatret Zeppelin har årligt ca. 27.000 besøgende. Weekendforestillingerne gæstes typisk af familiepublikummet, mens hverdagsforestillingerne typisk gæstes af institutioner og skoleklasser fra København og det meste af øvrige Sjælland. Zeppelin tilbyder derfor også undervisningsmateriale på folkeskoleniveau med tværfaglige opgaver og faglig inspiration opbygget omkring teatrets egenproducerede forestillinger.

Organisation 
Teatret Zeppelin er støttet af Københavns Kommune, som er teatrets hovedbidragyder. Derudover opnår teatret økonomisk støtte til produktioner fra diverse fonde og sponsorer. Teatrets bestyrelse består af bestyrelsesformand Christina Krøll, Hannah Karina Mikkelsen, Zenia Stampe, Johanne Eggert og Anne Skovmark. Teatrets ledelse består af Administrativ leder Lasse Frank og Kunstnerisk leder Mie Brandt. Ledelsen er ansvarlig for teatrets profil og daglige drift. Derudover har Teatret Zeppelin seks fastansatte samt praktikanter og frivillige. Under produktion af en forestilling har teatret op til 25 personer ansat alt efter produktionens størrelse.

Forestillinger og workshops
Teatret har hvert år i snit to egenproducerede teaterforestillinger på programmet. Derudover byder hver sæson også på en række gæstespil, dvs. forestillinger af andre teatre og turnéteatre, som spilles i Teatret Zeppelins sal i en kortere periode. 

Under navnet ZepZone udbyder Teatret Zeppelin også dramaworkshops for skoleelever, dramaelever, lærere, pædagoger m.m. "BRYD! - en workshop om køn og normer" blev i samarbejde med Københavns Kommune fra 2015-2020 afviklet under Sex & Samfunds landsdækkende kampagne "Uge Sex". Nyeste workshop (2018) er "Børn har ret", som er baseret på FN's Børnekonventionen og målrettet elever på 5.-10. klassetrin.

Teatret Zeppelin har desuden to kor: et familiekor og et kvindekor. Korene ledes af Astrid Koppel og er for alle uanset niveau og erfaring. Korene øver en gang om ugen i teatrets skiftende scenografier.

Herunder er en liste over Teatret Zeppelins egenproduktioner fra 1994 og frem.

Referencer

Eksterne henvisninger 
 zeppelin.dk (officiel hjemmeside)

Teatre i København
Børneteatre i Danmark
Vesterbro
Diedrichshagen

Diedrichshagen er en by og kommune i det nordøstlige Tyskland, beliggende i Amt Landhagen i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Diedrichshagen er beliggende omkring otte kilometer sydøst for centrum af Greifswald. I kommunen ligger ud over Diedrichshagen, landsbyen Guest. Bundesstraße B 109 går gennem kommunen. Jernbanen Berlin–Angermünde–Stralsund gennemskærer kommunens område mod vest, men nærmeste station er i Greifswald. Parallelt med B 109 gik fra 1897 til 1945 lokalbanen Greifswald-Wolgast.

Eksterne kilder og henvisninger 

 Byens side  på amtets websted
 Befolkningsstatistik

Byer i Mecklenburg-Vorpommern
Kommuner i Mecklenburg-Vorpommern
Amt Landhagen
Byer i Kreis Vorpommern-Greifswald
Det Latinske Kejserrige

Det latinske kejserrige eller Det latinske imperium () blev oprettet efter det fjerde korstog i 1204, da Konstantinopel, hovedstaden i det byzantinske rige, blev erobret. Det latinske kejserrige havde som mål at få folket til at konvertere fra ortodoks kristendom til katolsk kristendom, og det skabte uro i Konstantinopel. I år 1204 blev Balduin I kejser i Det latinske Kejserrige. Hans første opgave fra paven var at erobre alle de gamle byzantinske territorier. Efter Konstantinopels fald var der oprettet nye stater i flere af disse områder, og alle havde samme mål: at generobre Konstantinopel. Ideen med Det latinske kejserrige var, at de skulle udskifte de ortodokse kejsere med katolske kejsere, så efterfølgeren til Romerriget var katolsk. Riget ophørte i 1261, da kejser Mikael VIII Palaiologos generobrede Konstantinopel.

Religion
Religionen i Det latinske rige var katolsk, men den mest udbredte religion i landet var den ortodokse tro. Ortodoks kristendom blev aldrig gjort ulovlig, fordi landet var optaget af krigene med Bulgarien, Kejserriget Nikæa, Despotatet Epirus og Trapezunt.

Litteratur 
"latinske Kejserdømme" (Salmonsens Konversationsleksikon, 2. udgave, bind XV, s. 501)

Forhenværende kejserriger
Korsfarerstater
Tyrkiets historie
Etableret i 1204
Ophørt i 1261
Adolfo Venturi

Adolfo Venturi henviser til:

 Adolfo Venturi (astronom) (1852–1914) – italiensk astronom
 Adolfo Venturi (kunsthistoriker) (1856–1941) – italiensk kunsthistoriker
Gioacchino Ventura

Gioacchino Ventura di Raulica (født 7. december 1792 i Palermo, død 2. august 1861 i Versailles) var en italiensk romersk-katolsk gejstlig.

Ventura var medlem af Teatinerordenen og senere dens general, var en søgt fasteprædikant i Rom og senere i Paris, hvor han 1857 holdt 
fasteprædikener i Tuilerierne på opfordring af Napoleon III. Han var begejstret for Italiens enhed, men kom derved en stund i kollision med paven.

Kilder 
  
 

 

Ordensfolk fra Italien
Italienere i 1800-tallet
Adolfo Venturi (kunsthistoriker)

Adolfo Venturi (født 4. september 1856 i Modena, død 10. juni 1941 i Santa Margherita Ligure) var en italiensk kunsthistoriker. 

Venturi var i 1878—87 konservator ved Modena-museet, blev ansat og havde en ledende stilling ved de kongelige museer i Rom. Han var i 1898—1904 direktør for Roms Nationalgalleriet, fra 1898 redaktør af L'Arte og fra 1899 kunsthistorisk professor ved Roms Universitet. 

Af Venturis rige forfatterskab kan nævnes bl.a. om Modena-galleriet (1882), Madonnabilleder (1900, oversat på verdenssprogene), Gallerie nazionali italiane (5 bind, 1894-1902), Raffaello (1920) etc. Der skal særlig fremhæves det mægtige og grundlæggende samleværk Storia dell' arte italiana (1901 ff.).

Kilder 
  

 

Kunsthistorikere fra Italien
Professorer fra Italien
Faglitterære forfattere fra Italien
Italiensksprogede forfattere
Italienere i 1800-tallet
Italienere i 1900-tallet
Partito Nazionale Fascista

Partito Nazionale Fascista ("Det nationale fascistiske parti", PNF) var et italiensk politisk parti, grundlagt af Benito Mussolini i Milano i 1919, som den politiske overbygning for den italienske fascismen, som tidligere havde været repræsenteret af grupper kendt som fasci di combattimento, "kampgrupper". Disse var en del af venstrefløjen i italiensk politik. PNF styrede Italien i 21 år, fra 1922 til 1943, efter totalitære principper. I dag er dette det eneste parti, som er eksplicit forbudt i den italienske grundlov "i alle former". I praksis findes der flere små fascistiske partier i landet, partier som det ikke er på tale at forbyde.

Historie
Partiet blev grundlagt i Milano i 1919, og dette markerede omdannelse af de paramilitære fasci di combattimento til en mere ensrettet formation (disse fasci var blevet startet af Mussolini i Milano 23. marts 1919).

PNF var vigtig for at give retning til og popularisere støtte til Mussolinis ideologi. I de første år, var det grupper indenfor PNF kaldet "sortskjorter", som opbyggede en magtbase gennem voldelige angreb på socialister og deres institutioner i den rurale Po-dal. Dette bidrog til, at fascisterne fik støtte fra godsejerne. 

PNF var hovedinstrumentet i forsøget på statskup 28. oktober 1922, "Marchen mod Rom". Selv om kupforsøget ikke førte til en umiddelbar magtovertagelse, førte det til en aftale mellom Mussolini og kong Viktor Emmanuel III som gjorde Mussolini til regeringschef i Italien. 

Efter en grundlæggende ændring af valglovene vandt PNF det højst kontroversielle valg i april 1924. Love vedtaget i 1928 gjorde PNF til det eneste lovlige parti i landet, en situation som varede helt til 1943. 

Partiet blev opløst, da Mussolini blev arresteret efter kuppet i Det store fascistiske råd 24. juli 1943. Partiet blev derefter officielt forbudt af Pietro Badoglios regering 27. juli samme år. 

Efter, at det nationalsocialistiske Tyskland befriede Mussolini gennem en kidnapningsaktion ved tyske faldskærmtropper under ledelse af Otto Skorzeny i september, genopstod PNF som Partito Fascista Repubblicano – PFR, Det republikanske fascistiske parti 13. september, da som eneste lovlige parti i Den italienske socialrepublik (Salo-republikken) under tysk beskyttelse i Norditalien. PFR forsvandt med Salo-republikken, da Mussolini blev arresteret og dræbt af italienske partisaner i april 1945. I 1946 grundlagde Mussolinis tilhængere partiet Movimento Sociale Italiano som et nyfascistisk parti.

Noter 

Tidligere politiske partier i Italien
Fascisme
Italiens historie
Etableret i 1919
Ophørt i 1943
1919
UEFA Women's Champions League slutspil 2015-16

UEFA Women's Champions League slutspil 2015-16 begyndte den 7. oktober 2015 og sluttede den 26. maj 2016 med finalen på Mapei Stadium – Città del Tricolore i Reggio Emilia, Italien, som afgjorde, hvem der blev vinder af UEFA Women's Champions League 2015-16. I alt 32 hold deltog i slutspillet.

Kvalificerede hold
Nedenfor er de 32 hold som deltog i slutrunden (med deres UEFA club koefficienter fra 2015, som er udregnet fra deres resultater fra europæiske turneringer fra 2010–11 til 2014–15 plus 33% af deres forbunds koefficient fra samme tidsrum).

Overblik

Sekstendedelsfinaler
Lodtrækningen til sekstendedelsfinalerner blev holdt den 20. august 2015.

Noter

De første kampe blev spillet den 7. og 8. oktober, returkampene blev spillet den 14. og 15. oktober 2015.

|}

Barcelonavandt 5–2 sammenlagt.

Lyon vandt 9–0 sammenlagt.

Paris Saint-Germain vandt 15–0 sammenlagt.

Slavia Prag vandt 4–2 sammenlagt.

Frankfurt vandt 8–0 sammenlagt.

KIF Örebro vandt 8–0 sammenlagt.

3–3 sammenlagt. Twente vandt på udebanemål.

Atlético Madrid vandt 3–2 sammenlagt.

AGSM Verona vandt 7–6 sammenlagt.

Zvezda Perm vandt 6–2 sammenlagt.

Lillestrøm SK vandt 2–1 sammenlagt.

Chelsea vandt 4–0 sammenlagt.

Rosengård SK vandt 9–0 sammenlagt.

Fortuna Hjørring won 6–0 on aggregate.

Wolfsburg vandt 4–0 sammenlagt.

Brescia vandt 2–0 sammenlagt.

Ottendedelsfinaler
Lodtrækningen til ottendedelsfinalerne blev holdt den 19. oktober 2015.

De første kampe blev spillet den 11. og 12. november, og returkampene blev spillet den 18. og 19. november 2015.

|}

Barcelona vandt 2–0 sammenlagt.

Brescia vandt 2–1 sammenlagt.

Lyon vandt 9–1 sammenlagt.

Slavia Praha vandt 2–1 sammenlagt.

Wolfsburg vandt 4–1 sammenlagt.

1–1 sammenlagt. Paris Saint-Germain vandt på udebanemål.

Rosengård vandt 8–2 sammenlagt.

2–2 sammenlagt. Frankfurt vandt 5–4 på straffesparkskonkurrence.

Kvartfinaler
Lodtrækningen til kvart- og semifinaler blev holdt den 27. november 2015. De første kampe blev spillet den 23. marts, og returkampene blev spillet den 30. marts 2016.

|}

Wolfsburg vandt 6–0 sammenlagt.

1–1 sammenlagt. Frankfurt vandt 5–4 ved straffesparkskonkurrence.

Lyon vandt 9–1 sammenlagt.

Paris Saint-Germain vandt 1–0 sammenlagt.

Semifinaler
De første kampe blev spillet den 24. april, og returkampene blev spillet den 1. og 2. maj 2016.

|}

Lyon vandt 8–0 sammenlagt.

Wolfsburg vandt 4–1 sammenlagt.

Finalen 

Finalen blev spillet den 26. maj 2016 på Mapei Stadium – Città del Tricolore i Reggio Emilia, Italien.

Referencer 

Slutspil 2015-16
Fodboldsæson 2015-16
UEFA Women's Champions League 2015-16

UEFA Women's Champions League 2015-16 var den 15. udgave af europæiske kvinders klubfodbold mesterskab, organiseret af UEFA, og 7. udgave siden turneringen fik nyt brand og navnet UEFA Women's Champions League.

Slutspil

Overblik

Sekstendedelsfinaler
Lodtrækningen til sekstendedelsfinalerne blev holdt den 20. august 2015. De første kampe blev spillet den 7. og 8. oktober, og returkampene blev spillet den 14. og 15. oktober 2015.

Ottendedelsfinaler
Lodtrækningen til ottendedelsfinalerne blev holdt den 19. oktober 2015. De første kampe blev spillet den 11. og 12. november, og returkampene blev spillet den 18. og 19. november 2015.

Kvartfinaler
Lodtrækningen til kvart- og semifinaler blev holdt den 27. november 2015. De første kampe blev spillet den 23. marts, og returkampene blev spillet den 30. marts 2016.

Semifinaler
De første kampe blev spillet den 24. april, og returkampene blev spillet den 1. og 2. maj 2016.

Finalen 
Finalen blev spillet den 26. maj 2016 på Mapei Stadium – Città del Tricolore i Reggio Emilia, Italien. "Hjemmeholdet" blev (af administrative årsager) afgjort ved en ekstra lodtrækning efter lodtrækningerne til kvart- og semifinalerne.

Statistik
Statistikken inkluderer kvalifikationsrunder.

Topscorere

Top assists

Turneringens trup
UEFA s tekniske undersøgningsgruppe udvalgte følgende 18 spillere som turneringens trup (all-stars holdet):

Referencer 

2015-16
Fodboldsæson 2015-16
Black Army

Black Army er en indvandrerbande, som opstod i Odense-bydelen Vollsmose i 2013. Banden har afdelinger i Odense, Næstved, Herning og Aarhus. Der findes fra officielt hold ingen informationer om antallet af medlemmer. Selv har banden meldt ud i 2014, at der var 200 medlemmer på landsplan, hvoraf 80 skulle være fra Odense-afdelingen. I en artikel i det digitale nyhedsmagasin Følgeton fra 2016, vurderer insidere og eksperter, at Black Army har 500 medlemmer på landsplan. Banden ledes af Mohammed Daabas fra Daabas-klanen.

Black Army stod angiveligt bag en episode i slutningen af marts 2017, hvor de udviste truende adfærd over for Odenses borgmester, Peter Rahbæk Juel (S), der som konsekvens nu fremover i en periode har politibeskyttelse døgnet rundt. Medlemmerne af banden har været involveret i flere sager om afpresning, narkohandel og vold.

Referencer

Eksterne henvisninger 
 Black Army ændrer magtbalancen i den kriminelle underverden (artikel om banden fra 2016, TV 2.dk)

Bander i Danmark
Declan McKenna

Declan Benedict McKenna (født 24. december 1998) er en engelsk sanger, sangskriver, og musiker. I 2015 vandt han Glastonbury Festivals Emerging Talent Competition. McKennas første sang "Brazil" toppede den 23. januar 2016 som nummer et på Sirius XM Radio's Alt Nation Alt 18 Countdown . Sangen toppede også som nummer 16 på hitlisten Alternative Songs.

Diskografi

Studiealbums 
 What Do You Think About the Car? (2017)
Zeros (2020)

EP'er 
 Stains (2016)
 Liar (2016)

Singler 
 "Brazil" (2015)
 "Paracetamol" (2015)
 "Bethlehem" (2016)
 "Isombard" (2016)
 "The Kids Don't Wanna Come Home" (2017)
"British Bombs" (2019)
"Rapture" (2020)

Kilder

Eksterne henvisninger 

 
 
 

Sangskrivere
Musikere fra England
Guitarister fra England
Keyboardspillere fra England
Sangere fra England
Hadprædikant

En hadprædikant er en religiøs forkynder (f.eks. en præst, imam eller prædikant), der gennem sin forkyndelse søger at undergrave en given samfundsorden og opfordrer til had, fjendskab og radikalisering. Ordet er kendt fra 1993.

Vurderingen af om en given forkynder falder under denne definition, vil naturligvis ofte være omstridt.

Danske forhold 
I Danmark har Udlændingestyrelsen offentliggjort en liste (den såkaldte "sanktionsliste") over udenlandske hadprædikanter, der (med hjemmel i Udlændingeloven) har fået indrejseforbud i to år

Sanktionslisten 

 
 Kilde: Religiøse forkyndere med indrejseforbud (Udlændingestyrelsen)

Se også 
Hadforbrydelse

Noter 

Forskelsbehandling
Politik og religion
Ravnsby Bakker

Ravnsby Bakker er et bakketlandskab på Lollands nordvestkyst ud mod Smålandsfarvandet. Området er meget atypisk for øen, der ellers er meget flad og har flere store inddæmmede områder under havets overfladet, og det kaldes derfor også for De lollandske Alper og Det lollandske Schweiz. 392 ha. blev fredet i 1977. Der findes flere store dødishuller, som i dag er vandhuller og moser, heriblandt Lyngmose, Uglemose og Møllelung. Sidstnævnte måler omkring 900 x 300 meter.

På toppen af flere af bakkerne er der anlagt gravhøje. Disse tæller bl.a. Glentehøj og på Lollands højeste punkt Bavnehøj (20 m.o.h.), hvorpå der er en 7 meter høj gravhøj. Helt ude ved kysten ligger voldstedet Ravnsborg, der stammer fra 1300-tallet. Voldstedet blev fredet i 1967.

I år 2010 påbegyndte kunstneren Thomas Chr. Birch Kadziola sammen med komponisten Gunner Møller Pedersen kunstværket Dodekalitten i Ravnsby Bakker. Det kommer til at bestå af tolv store stenskulpturer, der hver er 7-8 meter høje, og kommer til at tage flere år at færdiggøre. I 2012 fik Natur- og Miljøklagenævnet fredet Ravnsby Bakker, så det ikke længere er tilladt at grave efter råstoffer i området. I den forbindelse fik Dodekalitten dispensation fra samme styrelse.

Referencer 

Bakker i Danmark
Lolland
Lolland Kommunes geografi
Hinrichshagen (Vorpommern)

Hinrichshagen er en by og kommune i det nordøstlige Tyskland, beliggende i Amt Landhagen i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Hinrichshagen er beliggende omkring tre kilometer sydvest for Greifswald, syd for floden Ryck. L 35, (den tidligere Bundesstraße B 96) der er ringvejen omkring Greifswald, går gennem kommunen.

Eksterne kilder og henvisninger 

 Byens side  på amtets websted
 Befolkningsstatistik

Byer i Mecklenburg-Vorpommern
Kommuner i Mecklenburg-Vorpommern
Amt Landhagen
Byer i Kreis Vorpommern-Greifswald
Gestaltpsykologi

Gestaltpsykologi er en teori om bevidstheden, der er udarbejdet af eksperimentelle psykologer på Humboldt-universitetet i Berlin.

Gestaltpsykologi er et forsøg på at forstå lovene bag evnen til at erhverve og bevare meningsfulde perceptioner. Dens centrale princip er at bevidstheden er en holistisk enhed, med en tendens til selvorganisation. Den er udviklet i starten af det tyvende århundrede af Kurt Koffka, Max Wertheimer, og Wolfgang Köhler (elever fra Carl Stumpf).

Psykologi
Holisme
Charles Tyrwhitt

Charles Tyrwhitt (også kendt som CT Shirts) er en britisk tøjforhandler, der er specialiseret i herretøj som skjorter, sko, jakkesæt, strik og beklædningstilbehør. Virksomheden har også visse linjer til kvinder.

Charles Tyrwhitt blev grundlagt som et postordrefirma i 1986 af Nicholas Charles Tyrwhitt Wheeler, mens han studerede på Bristol University. Wheeler har udtalt, at han startede sin virksomhed, fordi han mente at han "kunne lave en skjorte bedre en nogen anden". Charles Tyrwhitt bruger salgsmodellen high-low pricing.

I 1997 åbnede firmaet sin første fysiske butik på Jermyn Street, London, der er en gade kendt for mange skjorteforhandlere. Charles Tyrwhitts flagskibsbutik ligger nu på Jermyn Street 98–100.

Referencer

Eksterne henvisninger 

 

Beklædningsvirksomheder fra Storbritannien
Etableret i 1986
Virksomheder i London
Rodney King

Rodney King (2. april 1965 - 17. juni 2012) var en amerikansk taxachauffør, som blev verdenskendt som offer for politivold i Los Angeles den 3. marts 1991. Den voldelige episode, hvor Rodney King var omringet af syv politibetjente, blev optaget på afstand af George Holliday. Optagelserne, som dokumenterer, hvordan King blev slået gentagne gange, blev offentliggjort af nyhedsbureauer i hele verden og medførte et voldsomt raseri fra den sorte befolkning over politiets brutalitet, racisme og social ulighed i Los Angeles.

Fire politifolk blev anklaget for vold, og da en jury året efter frikendte dem, udløste det omfattende optøjer i Los Angeles, som kostede mere end 50 mennesker livet og medførte ødelæggelser for mere end en milliard kroner. Senere er to af de fire blevet dømt og sendt i fængsel, mens de to andre blev frikendt.

Se også 
 Rodney King-opstanden

Referencer 

Personer fra Californien
Kontroverser omhandlende politiet
Søren Holm

Søren Holm (født 4. marts 1901, død 17. august 1971) var dansk teolog og religionshistoriker. Han gik på Rønde gymnasium. Fra 1928-1943 arbejdede han som gymnasielærer på Randers Statsskole og Aalborg Katedralskole, derefter docent og fra 1947 som professor i systematisk teologi ved Københavns Universitet indtil 1971. 

Holm virkede som provst for Regensen i perioden 1954-1968.

Bibliografi 
 
 Søren Holm (1967), Filosofien i Norden før 1900, København, 356 p.

Referencer

Eksterne henvisninger 
 

Teologer fra Danmark
Religionshistorikere